open-index/open-wikipedia-markdown huggingface dataset:
Vali Ionescu-Constantin

**Vali Ionescu-Constantin** (født 31. august 1960 i Turnu Măgurele) er en rumensk tidligere lengdehopper. Hennes første store triumf var gullmedaljen i EM 1982. Karrierens høydepunkt var trolig sølvmedaljen under OL 1984 i Los Angeles, etter landsvenninnen Anisoara Cușmir.

## Verdensrekord
1. august 1982 forbedret både Ionescu og Anisoara Cușmir den eksisterende verdensrekorden på 7,09, først Cușmir med 7,15, deretter Ionescu med 7,20.

## Referanser


## Eksterne lenker
*
Sofia Sakorafa

**Sofia Sakorafa** (gresk: Σοφια Σακοράφα; født 1957) er en gresk tidligere spydkaster. Karrierens høydepunkt var bronsemedaljen fra EM 1982 i Athen.

## Verdensrekord
16. september 1982 kastet hun 74.20 meter, ny verdensrekord. Denne lengden var gresk rekord med den gamle spydtypen.

## Referanser


## Eksterne lenker
* 
* 
* 
*
The Night Has a Thousand Eyes

**The Night Has a Thousand Eyes** er en populær amerikansk sang med melodi og tekst av Benjamin Weisman, Dorothy Wayne og Marilynn Garrett, som ble gjort berømt av Bobby Vee på hans album med samme navn på Liberty Records fra 1963.

Den populære sangen lå på en andreplass på den amerikanske Billboard Hot 100-singlelisten, en tredjeplass på Billboard Easy Listening-listen samt en niendeplass på Billboard R&B Singles-listen.

«The Night Has a Thousand Eyes» kom også på den britiske singlelisten 9. februar 1963 og lå der i tolv uker med nummer tre som høyeste plassering.

En versjon av sangen med et langsommere tempo ble fremført av Anita Kelsey i filmen *Dark City* (1998). 

## Referanser
Zhang Xuan

**Zhang Xuan** (kinesisk: 張萱, pinyin: *Zhāng Xuān*, W.-G.: *Chang Hsüan*; født 713 i Chang'an i provinsen Shaanxi i Kina, død 755) var en ledende maler under Tang-dynastiet i Kina.

Han hadde en stor kunstnerisk produksjon, men er mest kjent for et verk som ikke lenger eksisterer, nemlig  maleriet *Hoffdamer forbereder nyvevd silke*. Men det eksisterer en kopi av det malt av keiser Huizong av Song (regjeringstid 1100&ndash;1125) fra tidlig på 1100-tallet. Han malte også *Tanghoffets vårutflukt*, som skulle bli imitert av en rekke senere malere, blant andre av Li Gonglin.

## Referanser


## Eksterne lenker
*
Galina Savinkova

**Galina Savinkova** (russisk: Галина Савинкова; født 15. juli 1953) er en russisk tidligere friidrettsutøver som konkurrerte i diskoskast for Sovjetunionen.

Savinkovas fremste meritt er bronsemedaljen fra EM 1982 i Athen, med et kast på 67,82 meter. Året etter satte hun ny verdensrekord med 73,26 og slo dermed Maria Petkovas tre år gamle rekord. Året etter ble rekorden forbedret av østtyske Irina Meszynski.

## Personlig rekord
* Diskos – 73,28 meter

## Referanser


## Eksterne lenker
*
Nunu Abasjidze

**Nunu Dzjangisjevna Abasjidze** (ukrainsk: Нуну Джансугівна Абашидзе, født 27. mars 1955 i Novovolynsk, Volhynia) er en ukrainsk tidligere kulestøter som representerte Sovjetunionen, best kjent for å ha vunnet bronsemedalje under EM 1982 i Athen. Hun har en personlig rekord på 21.53 m fra et stevne i Kyiv, 20. juni 1984.

## Referanser


## Eksterne lenker
*
Julie Solem Skjæraasen

**Julie Solem Skjæraasen** (født 23. mai 1928, død 21. januar 2012) (født **Julie Solem Synnes**, tidligere gift **Julie Solem Flottorp**) var en norsk lege. Hun var Norges første kvinnelige professor i fødselshjelp og kvinnesykdommer.

Skjæraasen var utdannet lege fra Universitetet i Oslo. Hun ble i 1965 cand. med. og avla i 1979 den medisinske doktorgraden. Skjæraasen ble i 1982 utnevnt til dosent ved Medisinsk fakultet, Universitetet i Oslo, med fagkretsen gynekologi og obstetrikk. Hun var den første norske kvinnelige professor innen denne fagkretsen. Skjæraasen arbeidet ved Rikshospitalet fram til hun gikk av med pensjon. I 1993 ble Skjæraasen utnevnt til medlem av Bioteknologinemnda. Hun har vært leder for denne.

Det kongelige hoff kunngjorde 11. september 2009 at kongen utnevnte Skjæraasen til ridder av 1. klasse av St. Olavs Orden «for hennes samfunnsnyttige innsats.»

Hun var mor til professor Signe Flottorp, Vigdis Flottorp, Olaf Skjæraasen og Jon Egil Skjæraasen.

## Referanser
Romeo og Julie (1968)

***Romeo og Julie*** (originaltittel: *Romeo and Juliet*) er en britisk-italiensk romantisk dramafilm fra 1968 regissert av Franco Zeffirelli. Rollene som Romeo og Julie spilles av Leonard Whiting og Olivia Hussey. Filmen er basert på William Shakespeares kjente teaterstykke med samme tittel.

Denne regnes som en av de mest kjente filmatiseringen av *Romeo og Julie*. Den ble godt mottatt av filmkritikerne og ble også en publikumssuksess i USA.

Den fikk også en rekke filmpriser, blant dem to Oscar (foto og kostyme).

## Handling
Handlingen skjer i den italienske byen Verona. De to rike familiene Capulet og Montague er bitre fiender. Folk fra disse familiene er ofte i kamp med hverandre. Historien begynner da Romeo, som er en sønn i Montague familien er på et maskeradeball hos Capulet familien. Der får han plutselig øye på Julie. Han blir stormende forelsket ved første blikk. Det gjør også Julie. Romeo synes Julie er fantastisk, og han er helt fra seg av glede over hennes skjønnhet. Gleden tar en brå slutt da han finner ut av hun er datter av herr Capulet. Etter det blir alt mye vanskeligere for Romeo og Julie.

## Om filmen

### Anmelderne og publikum
Den ble svært godt mottatt av filmkritikerne. Den kjente amerikanske filmkritikeren Roger Ebert gav den toppkarakter.

VGs anmelder gav den terningkast tre og skrev: «*Mange gode kvaliteter i Franco Zeffirellis filmatisering av Shakespeares kjærlighetstragedie. Forsøket på aktualisering av temaet imidlertid ikke helt vellykket. Betagende spill av Leonard Whiting og Olivia Hussey*».

Den ble en stor publikumssuksess.

### Priser og nominasjoner
Filmen ble tildelt to Oscar-priser i 1969 (beste foto og beste kostyme) og ble nominert i ytterligere to kategorier. Den ble også tildelt en BAFTA-pris for beste kostyme, og tre Golden Globes for beste engelskspråklige film, beste mannlige nykommer (Leonard Whiting) og beste kvinnelige nykommer (Olivia Hussey). Det må også nevnes at den vant hele fem Silver Ribbons ved den italienske filmfestivalen Nastri d'Argento (blant annet for beste regi), og en NBR Award for beste regi ved National Board of Review Awards.

## I rollene
* Leonard Whiting – Romeo Montague
* Olivia Hussey – Juliet Capulet
* John McEnery – Mercutio
* Milo O'Shea – Friar Lawrence
* Pat Heywood – The Nurse
* Robert Stephens – Prince Escalus
* Michael York – Tybalt
* Bruce Robinson – Benvolio
* Antonio Pierfederici – Lord Montague
* Esmerelda Ruspoli – Lady Montague
* Paul Hardwick – Lord Capulet
* Natasha Perry – Lady Capulet
* Roberto Biascco – Paris
* Roy Holder – Peter
* Keith Skinner – Balthasar
* Laurence Olivier – (fortellerstemmen)

## Referanser


## Eksterne lenker
*
Romeo + Juliet

***Romeo + Juliet*** er en amerikansk romantisk dramafilm fra 1996 regissert av Baz Luhrmann. Den er basert på Shakespeares skuespill *[[Romeo og Julie]]*. I denne filmen presenteres en ny og annerledes vri på den kjente klassikeren om Romeo og Julie. Handlingen er lagt til et oppdiktet sted i USA i 1990-årene. Hovedrollene som Romeo og Julie spilles av Leonardo DiCaprio og Claire Danes. 

Den ble forholdsvis godt mottatt av film-kritikerne, og ble en moderat publikumssuksess.

## Handlingsreferat
I Verona Beach blir den kriminelle gjengen Capulets ledet av Fulgencio og Gloria Capulet. Deres rivaliserende gjeng Montagues blir ledet Ted og Caroline Montague. En skuddveksling bryter løs mellom Montagues og Capulets, noe som forårsaker kaos over hele byen. Politimester Prince, irettesetter familiene, og advarer dem om konsekvensene av deres oppførsel. Benvolio og Romeo får vite om en Capulet-fest den kvelden som de bestemmer seg for å ødeleggee. De møter en annen venn, Mercutio, og går til Capulet-herskapshuset. Romeo møter Juliet, og de to blir umiddelbart forelsket - begge uvitende om hvem den andre egentlig var. Tybalt oppdager Romeo, og lover å drepe ham for å ha invadert familiens hjem.

Etter at Romeo forlater festen, oppdager han at han og Juliet kommer fra to fiendtlige familier. Men Romeo sniker seg likevel tilbake for å møte Juliet igjen. Romeos far Laurence går med på at de burde gifte seg, i håp om at et slikt ekteskap endelig kan gjøre slutt på feiden. Tybalt møter Mercutio og Romeo på en strand. Romeo forsøker å inngå fred, men Tybalt angriper ham. Mercutio blir dødelig såret. Rasende jager Romeo etter Tybalt, og skyter ham. Politimester Prince mener at Romeo burde forlate byen, og han skjuler seg hos sin far Laurence. I mellomtiden bestemmer Fulgencio at Juliet burde gifte seg med Dave Paris, guvernørens sønn. Juliet nekter, og Fulgencio truer med å fornekte henne fra familien deres. Juliet stikker av og oppsøker Laurence. Hun ber dem hjelpe henne, og hun truer med å begå selvmord. 

## Om filmen
Den ble en moderat publikumssuksess. Den innbrakte $147,5 millioner på verdensbasis, hvorav $46 millioner i USA. Den havnet på en 21-plass over de mest innbringende filmene på verdensbasis i 1996 og på en 34-plass i USA.

Filmen fikk forholdsvis gode kritikker, noe som gjenspeiles i at den har oppnådd 72 % på Rotten Tomatoes.

Den ble belønnet med tre BAFTA-priser (musikk, manus og design), to priser ved Berlin International Film Festival (Sølvbjørnen og Alfred Bauer award) og en ved MTV Movie Award (til Claire Danes).

## I rollene
* Leonardo DiCaprio: Romeo
* Claire Danes: Julie
* John Leguizamo: Tybalt
* Harold Perrineau Jr.: Mercutio
* Dash Mihok: Benvolio
* Pete Postlethwaite: Pater Laurence
* Paul Sorvino: Fulgencio Capulet
* Brian Dennehy: Ted Montague
* Miriam Margolyes: Amme
* Paul Rudd: Paris
* Diane Venora: Gloria Capulet
* Christina Pickles: Caroline Montague
* Vondie Curtis-Hall: prins Escalus, fyrsten av Verona

## Referanser


## Eksterne lenker
*
Måkefugler

* se inndeling

**Måkefugler** eller **måsefugler** (Lari) er én  av fem underordener i ordenen vade-, måse- og alkefugler (Charadriiformes). Gruppen består av fem familier og teller mer enn 150 arter, som i større og mindre grad er tilknyttet vann. Noen er regulære sjøfugler og kan være enten pelagiske eller kystbundene, mens andre er terrestriske vadere som er knyttet til kyststripene, innsjøer eller vannveier i innlandet. Atter andre kan være knyttet våtmarksområder eller til og med tørre og halvtørre habitater, som halvørken, savanne og tundra, men alltid med nær tilknytning til vann. Gruppen har kosmopolitisk utbredelse og en rekke arter er vanlige i Norge og i Skandinavia forøvrig.

Gruppen med måkefugler har fått dette navnet fordi fuglene av utsende ligner mye på måker, men de varierer allikevel ganske mye, både i størrelse, fjærdrakt, anatomi og atferd. Allikevel finner man også mange likheter innenfor akkurat dette. Siden det er fem familier så er heller ikke slektskapet spesielt nært mellom artene, som videre kan være inndelt i både underfamilier og slekter. Mange arter består dessuten som flere underarter, hvorav mange kan være uavklarte. Disse kan videre vise seg ikke å kvalifisere som en selvstendig underart, eller til og med vise seg å være en selvstendig art.

## Inndeling
Inndelingen i første kolonne følger i hovedsak Taxonomy in Flux og er i henhold til Boyd (2016). Inndelingen i andre kolonne følger HBW Alive og er i henhold til Burger, Gochfeld & Bonan (2018). I begge tilfeller følger norske navn på grupper og arter Norsk navnekomité for fugl i henhold til Syvertsen *et al.* (2008, 2017). Norske arts- og gruppenavn i parentes er imidlertid ikke offisielle, men kun midlertidige beskrivelser.

## Referanser




## Litteratur
* 
* 
* 

## Eksterne lenker
*
Pepper Keenan

**Pepper J. Keenan** (født 8. mai 1967) er vokalist og kompgitarist i heavy metal-bandet Corrosion of Conformity. Han spiller også gitar for bandet Down, sammen med gitarist og vokalist fra Crowbar, Kirk Windstein og tidligere vokalist i Pantera, Phil Anselmo og bassist Rex Brown. Keenan ble med i Corrosion of Conformity i 1990, men ble ikke vokalist før innspillingen av *[[Deliverance (album)|Deliverance]]*, som ble gitt ut i 1994 (selv om han sang på sporet "Vote With A Bullet" på *[[Blind (album)|Blind]]*.

Keenan ble født i Oxford, Mississippi, men bor nå i New Orleans, Louisiana, hvor han eier en bar som heter "Le Bon Temps Roule". Faren, en tidligere musiker, er en lokal eiendomsmegler i New Orleans. Mens han utviklet spillestilen sin i New Orleans, spilte Pepper i et lokalt band, Graveyard Rodeo, og møtte og ble vennlig med Corrosion of Conformity under deres show på Frankling Avenue VFW Hall i New Orleans.

Han spiller gitar og synger en del av det andre verset av Metallicas cover av Lynyrd Skynyrds sang, "Tuesday's Gone". Han spilte også inn flere andre sanger i løpet av den samme sesjonen, men dette fikk kun en utgivelse (på albumet *[[Garage Inc.]]*), de andre ble kun tilgjengelige på bootlegs. Keenan er god venn av vokalist og gitarist James Hetfield. Hetfield sang i bakgrunnen på "Man or Ash" fra Corrosion of Conformitys Wisebloodalbum. Keenan prøvespilte også for Metallicas åpne bassiststilling da Jason Newsted sluttet, men tapte mot tidliger Suicidal Tendencies/Ozzy Osbourne-bassist, Robert Trujillo. Keenans audition vises i Metallica-dokumentaren *[[Some Kind of Monster (film)|Some Kind of Monster]]*.
I tillegg til hans arbeid på sangen 'Tuesdays Gone' har Pepper også spilt med Metallica på scenen under Download Festival i Donington, England, i 2006, sammen med Matt Heafy fra Trivium for å spille støttevokalist på sangen "Die, Die My Darling". Denne sangen ble spilt på slutten av Metallicas sett, og dukker opp på albumet 'Garage Inc.'

Down gav ut sitt tredje album, Down III: Over the Under den 25. september, 2007.

## Utstyr
**Gitarer**
* ESP Custom Shop Vipers
* ESP Custom Shop Baritone Viper
* Gibson ES-335

**Pedaler**
* Sony wireless system
* Electro Harmonix POG
* Electro Harmonix Big Muff
* Electro Harmonix Holy Grail
* Electro Harmonix Small Stone
* Ibanez TS-9 Tube Screamer
* Custom Audio Electronics RS-10
* CAE midi Controller
* Rocktron Intellifex Multieffect   
* MXR Phase 90
* MXR Stereo Flanger
* MXR 10 band Equalizer
* T-Rex Delay
* Boss OD-1
* Korg Tuner Pedal
* Dunlop Crybaby
* Voodoo Lab Pedal Power 2

**Forsterkere**
* Mesa Boogie 50 Caliber Heads
* Mesa Boogie 4x12 Cabinets
* Marshall JCM800 2203 Heads
* Marshall 4x12 Cabinets
* Orange Rockverb Head (Download Festival 2009)

## Diskografi
### Album med Corrosion Of Conformity

### Album med Down

## Eksterne lenker
* 
* 
* Corrosion of Conformity Offisielt nettsted 
* Galleri av Pepper Keenan med Corrosion of Conformity på Alberta Stars
* Roughedge.com intervju med Pepper på Down-turneen
* Backstage audiointervju med Pepper Keenan på 3RRR FM
Håkon Pedersen

**Håkon Pedersen** eller **Haakon Pedersen** er navnet til flere personer:

*Haakon Pedersen (sanger) – en norsk sanger
*Håkon Pedersen (skøyteløper) (også skrevet Haakon Pedersen) – en norsk tidligere skøyteløper, deltok i vinter-OL i 1928
Sabine Everts

**Sabine Everts** (født 4. mars 1961 i Düsseldorf) er en tysk tidligere mangekjemper som representerte Vest-Tyskland.

Hennes fremste meritt er bronsemedaljen fra OL 1984, fulgt av bronsen under EM 1982. I tillegg har Everts gull- og bronsemedalje fra innendørs-EM.

## Referanser


## Eksterne lenker
*
Sosialtjenestemedaljen

**Sosialtjenestemedaljen** (*Ehrenzeichen für deutsche Volkspflege*) er en tysk utmerkelse ifra det tredje rike. Medaljen ble  innstiftet 1. mai 1939 som en erstatning for Tysk Røde kors medalje, og ble tildelt sanitetsparsonell og offiserer som anerkjennelse av godt utført arbeid.

## Design
Medaljen utført som kors i bronse på 52 x 52 millimeter (3. klasse er 41 x 41), og har hvit emalje på begge sider med en tynn gullkant, samme som Tysk Røde kors medalje. På advers er det tredje rikes riksvåpen med hakekorset i klørne, i senter. Medaljen i den laveste klassen er rund og i forsølvet sink eller bronse. På advers er et kors med det tredje rikes riksvåpen med hakekorset i klørne, i senter. På revers står inskripsjonen «Medaille Fur deutsche volkspflege» (*Medalje for den tyske sosialtjeneste*). Medaljen er 38 millimeter i diameter, har løs ring med 31&nbsp;mm bredt medaljebånd med 5&nbsp;mm hvite kanter.

## Klasser
* Ehrenzeichen für deutsche Volkspflege I. Stufe (stjerne med nålfeste)
* Ehrenzeichen für deutsche Volkspflege I. Stufe (halsbånd)
* Ehrenzeichen für deutsche Volkspflege II. Stufe (nålfeste)
* Ehrenzeichen für deutsche Volkspflege III. Stufe (medaljebånd)
* Medaille für deutsche Volkspflege (medaljebånd)

## Bilder

Image:Ehrenzeichen der deutschen Volkspflege 2.jpg|Medaljen som kors i de forskjellige klassene


## Eksterne lenker
*  Die Ehrenzeichen für Deutsche Volkspflege
Sari Essayah

**Sari Miriam Essayah** (født 1967) er en finsk politiker og tidligere kappgjenger. Hun er medlem av Finlands riksdag og leder for Kristdemokraterna i Finland. Den 20. juni 2023 ble hun finansminister i Petteri Orpos regjering.

Som kappgjenger konkurrerte Essayah mest på 10 km og var best på midten av 1990-tallet. Høydepunktene i karrieren var VM-gullet i 1993 i Stuttgart og EM-gullet i 1994 på hjemmebane i Helsingfors. Etter OL 1996, der Essayah ble nr. 16, valgte hun å legge opp. Hun var senere styremedlem i det finske idrettsforbundet.

I 1996 ble hun første gang innvalgt i kommunestyret i Lapinlahti. Fra 2003 til 2007 var Essayah medlem av Finlands riksdag, fra 2007 til 2009 partisekretær for Kristdemokraterna og fra 2009 til 2014 medlem av Europaparlamentet. I 2015 ble hun på nytt innvalgt i riksdagen, og ble partileder.

Hun har en økonomisk-administrativ utdannelse fra Vasa universitet. Hun er pinsevenn.

## Referanser


## Eksterne lenker
* 
* 
*
Tour of Britain 2009

**Tour of Britain 2009** ble arrangert mellom 12. og 19. september 2009. Rittet startet i Scunthorpe og ble avsluttet i Whitehall i London. Årets utgave av rittet er en del av UCI Europe Tour, og er den sjette utgaven av den moderne versjonen av Tour of Britain. Fra Norge deltok Edvald Boasson Hagen fra Team Columbia-HTC og Alexander Kristoff, Stian Remme, Lars Petter Nordhaug, Sondre Gjerdevik Sørtveit, Frederik Wilmann og Svein Erik Vold fra Team Joker Bianchi.

Edvald Boasson Hagen vant fire etapper på rad, og tok sammenlagtseieren.

## Lagene
* De 16 lagene som deltok i løpet:

;UCI ProTourlag
* A2R – AG2R - La Mondiale
* EUS – Euskaltel-Euskadi
* GRM – Garmin-Slipstream
* KAT – Katjusja
* RAB – Rabobank
* THR – Team Columbia-HTC

;UCI Profesjonelle kontinentallag
* BAR – Barloworld
* CTT – Cervélo TestTeam
* CSF – CSF Group-Navigare
* ISD – ISD–NERI
* TSV – Topsport Vlaanderen-Mercator
* VAC – Vacansoleil Pro Cycling Team
* AGR – Agritubel

;UCI kontinentallag
* CTV – Candi TV-Pinarello RT
* HAF – Team Halfords Bikehut
* RCR – Rapha Condor
* TMB – Team Joker Bianchi

## Etapper

### 1. etappe
**12. september: [[Scunthorpe]] – [[York]], 172&nbsp;km**

### 2. etappe
**13. september: [[Darlington]] – [[Gateshead]], 153&nbsp;km**

### 3. etappe
**14. september: [[Peebles]] – [[Gretna]], 154&nbsp;km**

### 4. etappe
**15. september: [[Stanley Park]] – [[Blackpool]], 148&nbsp;km**

### 5. etappe
**16. september: [[Britannia Stadium]] – [[Stoke-on-Trent]], 134&nbsp;km**

### 6. etappe
**17. september: [[Frome]] – [[Bideford]], 184&nbsp;km**

### 7. etappe
**18. september: [[Hatherleigh]] – [[Yeovil]], 160&nbsp;km**

### 8. etappe
**19. september: [[Whitehall]] – [[Whitehall]], 93&nbsp;km**

## Trøyene dag for dag

## Resultater
### Sammenlagt

### Poengkonkurransen

### Klatrekonkurransen

### Spurtkonkurransen

### Lagkonkurranse

## Eksterne lenker
*
Yrjö Nikkanen

**Jouko Yrjö Nikkanen** (født 31. desember 1914 i Kanneljärvi, Karelen, Finland, nå Russland, død 18. november 1985 Suoniemi, Nokia) var en finsk spydkaster. 

Nikkanen vant sølv under OL 1936 i Berlin med et kast på 70,77 meter, og to ganger forbedret han verdensrekorden i spydkast med resultatene 77,86 og 78,70. Hans andra verdensrekord stod i 14 år og 11 måneder, til 8. august 1953, da amerikanske Bud Held ble første mann over 80 meter med et kast på 80,40.

## Verdensrekorder
* 77,87 25. august 1938 Kymmene 
* 78,70 16. oktober 1938 Kotka

## Eksterne lenker
*
Christina Scherwin

**Christina Illum Scherwin** (født 11. juli 1976) er en dansk friidrettsutøver (spydkaster).

Scherwin ble dansk mester i spydkast i 2000 og 2002-2006. Hun var med i OL 2004 i Athen, men gikk ikke videre til finalen. Under VM 2005 i Helsingfors ble hun nummer fire og i EM 2006 i Göteborg ble hun nummer fem.

Scherwins personlige rekord er på 64,83 fra 2006.

## Referanser


## Eksterne lenker
*
Marathariket

**Marathariket** eller **Marathaforbundet** (marathi: मराठा साम्राज्य; *Marāṭhā Sāmrājya*, også transskripert *Mahratta*) var en hindustat i det som i dag er Republikken India mellom 1674 og 1818. I sin storhetstid styrte dette riket store deler av Sør-Asia. 

«Maratha» er betegnelsen på en hinduistisk kaste og kan også referere til den marathitalende befolkningen. Marathariket oppsto i det syttende århundre da hinduen Shivaji gjorde opprør mot mogulkeiseren Aurangzeb. Chhatrapati Shivaji gjorde Raigad til sin hovedstad i 1674 etter å ha blitt kronet til kongen.

Riket kom til å bli dominert av fem familier: Peshwa fra Pune, rikets arvelige førsteminister, Bhonsle, Shivajis familie, Scindia fra Gwalior i det nåværende Madhya Pradesh, Holkar fra Indore i det nåværende Madhya Pradesh og Gaekwad fra Baroda i det nåværende Gujarat og Maharashtra.

Imperiet hadde en stor ekspansjon i India etter Aurangzebs død i 1707, men tapte senere Punjab til det afghanske Durrani-dynastiet under Ahmed Shah Durrani i det tredje slaget ved Panipat. Senere ble riket delt opp i mindre marathastater (derav Marathaforbundet), som deretter tapte mot britene i de tre anglo-maratha-krigene hvor britene annekterte stadig mer av marathaenes områder. Tre av marathastatene overlevde som britiske vasallstater fram til de ble innlemmet i det selvstendige India i 1947&ndash;1948.

## Herskere over Marathariket
### Huset Chhatrapati Shivaji

*Chhatrapati Shivaji (1630–1680)
*Chhatrapati Sambhaji (1657–1689)
*Chhatrapati Rajaram (1670–1700)
*Dronning Tarabai
*Chhatrapati Shahu
*Chhatrapati Ramaraja

### Huset Kolhapur
*Dronning Tarabai (styrte i sønnen Shivaji IIs navn)
*Chhatrapati Sambhaji
*Chhatrapati Shahu IV

### Peshwa
*Sonopant Dabir (1640–1674)
*Moropant Trimbak Pingle (1674–1683)
*Moreshwar Pingale (1683–1689)
*Ramchandra Pant Amatya (1689–1708)
*Bahiroji Pingale (1708–1711)
*Parshuram Tribak Kulkarni(Pant Pratinidhi) (1711–1713)
*Balaji Vishwanath (1713–1720)
*Baji Rao I (1720–1740) 
*Balaji Bajirao
*Madhavrao Peshwa

*Narayanrao Peshwa 
*Raghunathrao Peshwa 
*Sawai Madhavrao Peshwa 
*Chimnajee Madhavarao (26. mai 1796 – 6. desember 1796) 
*Bajirao II
*Amritrao 
*Nana Sahib Peshwa II
Equass

**European Quality Assurance for Social Services** (forkortet **Equass**) er et europeisk kvalitetssikringssystem for sosialtjenester. Virksomheter som skal sertifiseres må kunne svare ja på 100 spørsmål som er delt inn i ni prinsipper. Idag er det i særlig grad Attføringsbedrifter organisert i NHO / Service / Attføringsbedriftene som tar denne sertifiseringen. Sertifiseringen gjennomføres av en revisor oppnevnt i Brussel.
Shivaji

**Shivaji Raje Bhosle** (marathi: शिवाजीराजे भोसले, //) (født 19. februar, 1627, død 3. april, 1680), ofte kjent som **Chhatrapati Shivaji Maharaj** (छत्रपती शिवाजी महाराज, //) var Maratharikets grunnlegger og første hersker. 

## Referanser
Høre

**Høre** er ei bygd lengst øst i Vang kommune i Innlandet fylke.  Den er ei landbruksbygd med lange tradisjoner og gammel bosetning. Fylkesvei 2510 går gjennom bygda. 
 
Det finnes mange kulturminner, så som gravrøyser, jernvinne og rester etter en bygdeborgen som kalles Riddarberget. . Klyngetunet Kvien har røtter tilbake til vikingtida, og like ved ligger Høre stavkirke, bygget i 1180. 

## Referanser
Pakistansk rupi

**Pakistansk rupi** (urdu: روپیہ; ISO 4217:PKR) er valutaen som benyttes i Pakistan, og den har symbolet Rs. Rupien ble satt i sirkulasjon etter at landet ble uavhengig fra den britiske  kolonien India i 1947. De første månedene etter at de ble selvstendige, ble det brukt indiske mynter og sedler med «*Pakistan*» stemplet på. Nye mynter og sedler ble utstedt i 1948.

## Referanser
Edouard Mény de Marangue

**Edouard Marie Marc Mény de Marangue** (født 30. november 1882, død 23. januar  1960) var en fransk tennisspiller som deltok i de olympiske leker i 1912 i Stockholm. 

Mény de Marangue vant en olympisk bronsemedalje i tennis under OL 1912 i Stockholm. Han kom på tredjeplass i både doubleturneringen utendørs sammen med Albert Canet.

## OL-medaljer
* 1912  Stockholm -  Bronse i tennis, double menn (sammen med Albert Canet)

## Referanser


## Eksterne lenker
*
Kaposis sarkom

**Kaposis sarkom** er en ondartet hudkreft som er forårsaket av en infeksjon med herpesvirus 8 (HHV8) - også kalt Kaposis sarkom-assosiert virus (KSHV). Den opptrer først og fremst hos personer med betydelig svekket immunsystem, særlig hiv-infiserte. Opprinnelig er det en sjelden observert kreftform som ble først beskrevet av den ungarske dermatolog Moritz Kaposi i Wien. Sykdommen ble veldig vanlig i forbindelse med aids-epidemien på 1980-tallet og er en av de aids-definerende diagnosene (dvs. en komplikasjon av en hiv-infeksjon som tilsier at sykdommen har kommet sålangt at pasienten har aids). Diagnosen blir stilt gjennom en vevsprøve og/eller påvisning av Kaposis sarkom-assosiert virus. Behandlingen består først og fremst i å forbede pasientens immunforsvar hvis mulig, f.eks. gjennom antivirale midler (mot HIV eller direkte mot HHV-8)

## Referanser


## Eksterne lenker
* Kaposis sarkom - Store Medisinske Leksikon
Det russiske keiserdømmet under Sommer-OL 1912

**Det russiske keiserdømmet under Sommer-OL 1912**. Sportsutøvere fra Det russiske keiserdømmet deltok i flere sporter under Sommer-OL 1912 i Stockholm. Det russiske keiserdømmet kom på 16.-plass med to sølv- og tre bronsemedaljer.  

## Medaljer

## Medaljevinnerne
Sam Graddy

**Samuel Louis «Sam» Graddy III** (født 1964) er en amerikansk tidligere friidrettsutøver (sprinter) og utøver av amerikansk fotball.

Karrierens høydepunkt var sølvmedaljen på 100 meter under OL 1984 i Los Angeles, bak Carl Lewis på tiden 10,19. Han var i samme mesterskap med på stafettlaget (4 x 100 meter) som tok gull på tiden 37,83, ny verdensrekord. Graddy sin siste mesterskapsmedalje var sølvmedaljen på 60 meter i innendørs-VM 1985 i Paris.

Han spilte amerikansk fotball for Denver Broncos og Los Angeles Raiders.

## Referanser


## Eksterne lenker
*
Amos Kasj

**Amos Kasj** (russisk: Амос Каш; født , død 4. desember 1948) var en russisk skytter som deltok i de olympiske leker 1912 i Stockholm.

Kasj vant en olympisk sølvmedalje i skyting under OL 1912 i Stockholm. Han var med på det russiske laget som kom på andreplass i lagkonkurransen 30 meter militærpistol bak Sverige. De andre på laget var Nikolaj Melnitskij, Pavel Vojlosjnikov og Grigorij Pantelejmonov.

## OL-medaljer
* 1912  Stockholm &ndash;  Sølv i skyting, 30 meter militærpistol, lag  Det russiske keiserdømmet

## Eksterne lenker
*
Frankrike under Sommer-OL 1912

**Frankrike under Sommer-OL 1912**. 112 sportsutøvere fra Frankrike, 111 menn og én kvinne, deltok i 13 sporter under Sommer-OL 1912 i Stockholm. Frankrike ble femte beste nasjon med sju gull-, fire sølv- og tre bronsemedaljer. 
 
## Medaljer

## Medaljevinnerne

## Eksterne lenker
* Resultater og profilside  på sports-reference.com
Albert Canet

**Albert Canet** (født 17. april 1878, død 26. juli 1930) var en fransk tennisspiller som deltok i de olympiske leker i 1912 i Stockholm. 

Canet vant to olympiske bronsemedaljer i tennis under OL 1912 i Stockholm. Han kom på tredjeplass i både double- og mixeddoubleturneringen.

## OL-medaljer
* 1912  Stockholm -  Bronse i tennis, double menn (sammen med Edouard Mény de Marangue)
* 1912  Stockholm -  Bronse i tennis, mixeddouble (sammen med Marguerite Broquedis)

## Referanser


## Eksterne lenker
*
Kirk Baptiste

**Kirk Baptiste** (1963–2022) var en amerikansk friidrettsutøver, som hovedsakelig konkurrerte på 200 meter.

Karrierens høydepunkt var udiskutabelt sølvmedaljen på 200 meter under OL 1984 i Los Angeles.

## Referanser


## Eksterne lenker
*
Pieter Vanspeybrouck

**Pieter Vanspeybrouck** (født 10. februar 1987 i Tielt) er en belgisk landeveissyklist.

Han la opp etter 2021-sesongen.

## Referanser


## Eksterne lenker
*
Saint Louis Athletica

**Saint Louis Athletica** er et tidligere fotballag fra Fenton, en forstad til St. Louis i Missouri i USA. Laget var et rent kvinnelig fotballag, og de spilte i Women's Professional Soccer i ligaens første sesong. 

Da laget ble dannet, var det nytt for kvinnefotballen. Saint Louis hadde tidligere ingen lag i den kortlivede profesjonelle kvinneserien WUSA. Saint Louis Athletica ble dermed det første kvinnelaget i toppen av en profesjonell liga noensinne. Formelt sett spilte laget i begynnelsen i Edwardsville, Illinois, men identiteten var alltid knyttet til St. Louis. Etter hvert skiftet laget hjemmebane til Anheuser-Busch Center (også kalt Soccer Center). 

Athletica endte på andreplass i sin første sesong i WPS. I sluttspillet tapte de imidlertid for Sky Blue FC i den såkalte supersemifinalen. I den andre sesongen måtte laget trekke seg fra WPS grunnet dårlig økonomi. Laget ble det andre i WPS' historie som måtte trekke seg. 

## Kjente tidligere spillere på Saint Louis Athletica
Kjente fotballspillere som spilte for Saint Louis Athletica inkluderer:
* Eniola Aluko
* Hope Solo
* Daniela
* Sara Larsson
* Melissa Tancredi

## Eksterne lenker
* Hjemmeside (engelsk)
Nord-Sel

**Nord-Sel** (også kalt **Sel**) var frem til 2016 et tettsted i Sel kommune i Innlandet, og ligger ved Lågen i Gudbrandsdalen, omtrent 13 kilometer fra kommunesenteret Otta. Dovrebanen går gjennom Nord-Sel på vestsiden av Lågen og betjente tidligere Sel stasjon, og Europavei 6 går på østsiden av Lågen. Nord-Sel kirke ligger på Nord-Sel.

Nord-Sel var tidligere kommunesenter i Sel kommune, men etter at Dovrebanen kom og Otta stasjon ble gjort til knutepunkt mot Ottadalen og videre vestover, overtok Otta som kommunesenter. 

I Sigrid Undsets romanserie om «Kristin Lavransdatter» er hovedpersonens oppvekst lagt til Jørundgard på Nord-Sel. Det er spilt inn film på gården. Årlig arrangeres teateroppsetningen «Kristinspelet» der.

Dansefestivalen er et stort arrangement som blir arrangert på Nord-Sel. Den er også den største av sitt slag i Norge.￼ Dansefestivalen har som slag ord, "Råte løyle" som er dialekt ord for "Veldig gøy/trivelig".

Det er en matbutikk, Joker Sel, og en bensinstasjon, YX, eget turlag, eget idrettslag med ski og fotball samt allidrett på Nord-Sel. Sel hadde også egen skole, men fra høsten 2019 ble den nedlagt. Elevene ble flyttet til Otta skole krets. 

Kjente turmål i området inkluderer Steinkyrkja og Utsikten ved Tolstadåsen. Sel turlag og Sel grendalag har gjennom de siste årene utbedret turtilbudene med en ny gapahuk på Utsikten og gjennom forbedring av stiene. Sel grendalag har også etablert en park i "sentrum" som er under utbygging. Denne parken har fått navnet "Sel aktivitetspark". Park navnet ble offisielt under en avduking høsten 2020, samtidig som et nytt tuftepark anlegg blei åpna av ordføreren i Sel Eldri Siem. 

## Referanser
Bjølstadmo

**Bjølstadmo** (**Bjølstad**) er et tettsted i Sel kommune i Innlandet. Tettstedet har  innbyggere per 1. januar , og ligger i Heidal ved elven Sjoa.

## Referanser
Cádizbukta

**Cádizbukta** (spansk: *Golfo de Cádiz*) er ei bukt i Atlanterhavet mellom Cabo de São Vicente i Portugal og Kapp Trafalgar (*Cabo Trafalgar*) lengst vest i Gibraltarstredet. To store elver, Guadalquivir og Guadiana munner ut i bukta, sammen med de mindre elvene Odiel, Guadalete og Tinto.

De største byene ved bukta er Cádiz og Huelva i Spania og Faro i Portugal.

Den geologiske historien til Cádizbukta er nært tilknyttet platetektoniske interaksjonen mellom sørlige Eurasia og nordlige Afrika.

## Referanser


## Eksterne lenker
*
Antonio McKay

**Antonio McKay** (født 9. februar 1964 i Atlanta, Georgia) er en amerikansk tidligere friidrettsutøver som konkurrerte på 400 meter.

## [[Sommer-OL|Olympiske leker]]
McKay sitt gjennombrudd kom med bronsemedaljen under OL 1984 i Los Angeles, med tiden 44,71. I samme mesterskap var han på gullaget på 4 x 400 meter. I OL fire år senere ble det en ny seier på 4 x 400 meter.

## [[VM i friidrett innendørs|Innendørs-VM]]
Han har to gullmedaljer fra innendørs-VM på 400 meter (1987 og 1989), samt sølvmedalje på langstafetten fra 1991.

## Referanser


## Eksterne lenker
*
Lia (Fron)

:*For kvinnenavnet, se [[Lia (navn)]]*

**Lia** (også kalt «Baksia») er en bygd i Sør-Fron kommune i Innlandet, og ligger sør for Lågen, midt imot kommunesenteret Hundorp. Tettstedet Lia hadde  innbyggere pr. . Elva Fossåa deler området i Søre Lia som ligger i øst, og Nørdre Lia som ligger i vest. Grunnen til at det blir sagt Søre og Nordre lia er hvilken vei man må reise for å komme nordover og sørover i Gudbrandsdalen. Det meste av Sør-Fron som krysser Gudbrandsdalen er der dalføret går øst-vest.

På de flate vollene ved Lågen er det et industriområde, og ved Fossåa mellom Fossehaugen og Haverstadbakken ligger Kleiva eller Kleivroa som tidlegere var et sentrum med butikker og kafé. Fremdeles ligger skolen, Liene oppvekstsenter, og bygdahuset Lidarende («avholdshuset») her. Lia har også andre større og mindre boligfelter.
Både Søre og Nordre Lia har en god del gårdsbruk og småbruk fra nede på vollene der det er flom hver sommer, til langt oppe i lia og nesten inne på fjellet der siste snøen ikke er borte før 17. mai.

## Referanser
Grøntjernkollen

**Grøntjernkollen** er et fjell som ligger på begge sider av den kombinerte kommune- og fylkesgrensa mellom Holmestrand kommune i Vestfold og Kongsberg kommune i Buskerud. Det har en høyde på 512 meter over havet og er det 20. høyeste fjellet i Vestfold av fjellene med primærfaktor på minst 50 meter.

## Se også
* Fjell i Vestfold

## Fotnoter



## Referanser
Dale (Sel)

**Dale** eller **Dahle** er et boligfelt i Sel kommune i Innlandet. Feltet ligger ved elven Otta i Ottadalen, omtrent tre kilometer vest for kommunesenteret Otta. Inntil 2021 var Dale regnet som tettsted av Statistisk sentralbyrå, men fra 2021 oppfylte stedet ikke lenger tettstedskriteriene.

Dale bestod før utbyggingen av de tre gårdene Øvre Dahle, Midtre Dahle og Nedre Dahle. Boligfeltet kan naturlig deles inn øst og vest for Åa, en bekk som starter på Åsen, og danner Ådalen i tillegg til også å være bygrensen i vest. 

## Referanser
Gabriel Tiacoh

**Gabriel Tiacoh** (1963–1992 i Atlanta, Georgia) var en sprinter fra Elfenbenskysten, best kjent for å ha vunnet landets så langt eneste OL-medalje, sølvmedalje på 400 meter under OL 1984 i Los Angeles, på tiden 44.54 s, ny afrikansk rekord.

## Eksterne lenker
*
Earl Jones

**Earl Jones** (født 17. juli 1964 i Chicago, Illinois) er en amerikansk tidligere mellomdistanseløper, best kjent for å ha vunnet bronsemedalje på 800 meter under OL 1984 i Los Angeles, bak Joaquim Cruz (vinner) og Sebastian Coe, med ny personlig rekord, 1.43,83.

## Personlig rekord
* 800 meter – 1.43,62

## Referanser


## Eksterne lenker
*
Gjøvik tingrett

**Gjøvik tingrett** var en førsteinstansdomstol under Eidsivating lagdømme, fra 2021 overført til Vestre Innlandet tingrett. Tingretten lå på Gjøvik i Innlandet og dekket kommunene Gjøvik, Gran, Søndre Land, Nordre Land, Østre Toten og Vestre Toten i Innlandet og Lunner i Akershus.

Tingretten ble opprettet den 1. januar 2009 ved at Toten tingrett og Hadeland og Land tingrett ble slått sammen.

Domstolen besto av sorenskriver Ingjerd Thune, fire dommere og to dommerfullmektiger.

## Sorenskrivere

* Ingjerd Thune (2009–2021)

## Se også
* Tingrett

## Eksterne lenker
* Gjøvik tingrett
Markus Ryffel

**Markus Ryffel** (født 5. februar 1955 i Bern) er en sveitsisk tidligere friidrettsutøver (langdistanseløper).

Hans fremste meritt er sølvmedaljen på 5000 meter under OL 1984 i Los Angeles, fulgt av sølvmedaljen på samme distanse i EM 1978 i Praha. Tiden fra OL på 13.07,54 er fortsatt sveitsisk rekord.

## Referanser


## Eksterne lenker
*
NJ/NY Gotham FC

**NJ/NY Gotham FC**, tidligere kjent som **Sky Blue FC**, er en fotballklubb fra Piscataway Township i New Jersey i USA. Klubben har et rent kvinnelag som spiller i National Women’s Soccer League.

NJ/NY Gotham FC spiller sine hjemmekamper på Yurack Stadium ved Rutgers University.

Sky Blue spiller ofte i enten helt lyseblå eller i helt oransje drakter.

Laget ble startet i forbindelse med etableringen av WPS, og har ingen erfaring fra WUSA, den kortlivede, profesjonelle serien fra begynnelsen av 2000-tallet. Det nærmeste laget var New York Power, som Gro Espeseth, Anita Rapp og Ann Kristin Aarønes spilte for. Enda det er to forskjellige stater, og enda laget ofte omtales som New Jersey Sky Blue, er laget knyttet til New York. Hjemmesiden til laget har for eksempel suffixet ny (New York) i stedet for sb (Sky Blue) eller nj (New Jersey), som ville ha vært mer passende. En av spillerne fra New York Power, Christie Rampone, spilte også på New York Power. Rampone er Sky Blues kaptein og midlertidige trener etter at laget har mistet to trenere på kort tid.

I sin første sesong i WPS endte laget på fjerdeplass, men laget vant sluttspillet.

## Kjente spillere på NJ/NY Gotham/Sky Blue FC
* Anita Asante
* Christie Rampone
* Rosana
* Natasha Kai
* Francielle

## Eksterne lenker
*
Sletta

:*For havstykket ved Haugesund se: [[Sletta ved Ryvarden]]*

**Sletta** er et tettsted i Østre Toten kommune i Innlandet. Tettstedet har  innbyggere per 1. januar , og ligger omtrent fire kilometer nord for kommunesenteret Lena.

## Bildegalleri

Fil:IMG 9915-gard i sletta på toten.jpg|Utsikt over Holte Gård på Sletta. 


## Referanser
Mike McLeod

**Michael «Mike» James McLeod** (født 25. januar 1952 i Northumberland) er en britisk tidligere langdistanseløper som hovedsakelig konkurrerte på 10 000 meter.

Karrierens høydepunkt er sølvmedaljen på 10 000 meter fra OL 1984 i Los Angeles. McLeod endte opprinnelig på bronseplass, men sølvmedaljør Martti Vainio ble disvalifisert for bruk av anabole steroider.

## Referanser


## Eksterne lenker
*
Pyramus og Thisbe

**Pyramus og Thisbe** er hovedpersonene i Ovids dikt «Pyramus og Thisbe» fra verket *[[Metamorfoser]]*.

Pyramus var en tragisk helt som elsket Thisbe. Hennes foreldre forbyr dem å møtes, men de trosser forbudet, og kommuniserer gjennom en sprekk i muren. De avtaler å møtes under et tre, men når Thisbe kommer dit finner hun ikke Pyramus. Hun får se en blodig løve, og rømmer. Når Pyramus kommer, tror han at hun er død, og tar sitt eget liv. Thisbe kommer tilbake, og tar sitt eget liv når hun finner sin elskede død.

Shakespeare bruker fortellingen om de to som komisk innslag i stykket *[[En midtsommernattsdrøm]],* og historien er dertil, ad omveier, en av de eldste foreleggene til historien om *[[Romeo og Julie]].* og i neste omgang også til West Side Story.

## Referanser


## Eksterne lenker
*
Michael Musyoki

**Michael Musyoki** (født 28. mai 1956) er en kenyansk tidligere langdistanseløper, best kjent for å ha vunnet bronsemedalje på 10 000 meter under OL 1984 i Los Angeles.

I Philadelphia i 1982 satte han ny verdensrekord på halvmaraton med tiden 1.01.36. I 1983 ble han kåret til "Road Racer of the Year" av Running Times.

## Referanser


## Eksterne lenker
*
Brandbu/Jaren

**Brandbu/Jaren** er et tettsted i Gran kommune i Innlandet. Brandbu/Jaren har  innbyggere per 1. januar , og består av de to sammenvokste stedene Brandbu og Jaren som ligger på Hadeland. Jaren er administrasjonssenteret i Gran kommune.

## Referanser
Norges Biljardforbund

**Norges Biljardforbund** er et særforbund under Norges idrettsforbund og olympiske og paralympiske komité som organiserer pool, snooker og carambole i Norge. 

Forbundet organiserer ca. 6&nbsp;000 medlemmer i 44 klubber pr. 2013. Det arrangerer norgesmesterskap og norgescup, og har også vært arrangør av europamesterskap tre ganger, i 1986, 1993 og 1997.

Biljardforbundet ble startet i 1981. Forbundets president fra 1987 til 2004 var Reidar-Rune Larsen. Senere presidenter har bl.a. vært Egil Arne Sørensen, Knut Kvaal Pedersen, Rolf Jensen, Kjell Lillestøl og Robert Gelin Rysjedal. 

## Referanser


## Eksterne lenker
*
Kirkevalget i Sverige 2009

**Kirkevalget i Sverige 2009** var et valg i Svenska kyrkan som ble gjennomført den 20. september 2009, med mulighet for å forhåndstemme fra 7. september.

I kirkevalget får alle i Sverige folkbokförda medlemmer stemme, så lenge de senest på valgdagen har fylt 16 år. I kirkevalget stemmer man på nomineringsgrupper. Valget gjelder hvem som skal styre Svenska kyrkan lokalt (sogn og fellesråd), regionalt (stift) og på nasjonalt nivå (kirkemøte).

## Resultat

## Referanser


## Eksterne lenker
* http://www.svenskakyrkan.se/kyrkoval/
Steindalskarvene

** Steindalskarvene ** er et fjell i Larvik kommune i Vestfold. Det har en høyde på 507 meter over havet og er det 21. høyeste fjellet i Vestfold av fjellene med primærfaktor på minst 50 meter.

## Se også
* Fjell i Vestfold

## Referanser
Lensbygda

**Lensbygda** er ei bygd i Østre Toten kommune i Innlandet. Tettstedet (fra gammelt var Lindholm senteret i bygda, men grunnet nærheten til Lena har dette mistet sin funksjon) har  innbyggere per 1. januar , og ligger tre kilometer sør for kommunesenteret Lena, mellom Kolbu i vest og Skreia i øst.

## Referanser
Charles Spedding

**Charles «Charlie» Spedding** (født 19. mai 1952 i Bishop Auckland, County Durham) er en engelsk tidligere maratonløper som vant bronsemedalje for Storbritannia under OL 1984 i Los Angeles. I 1984 vant han London Maraton. 

## Referanser


## Eksterne lenker
*
AC3Filter

**AC3Filter** er et program som gjør at man kan spille av filmer med lyd som er kodet i AC3-formatet. AC3Filter er en høykvalitets gratis lyddekoder og prosessorfilter. Den lar mediaspillere spille filmer med AC3 og DTS lydspor. Den kan også behandle eventuelle lydspor, mye av behandlingens alternativer kan justere lyden i nesten hvilken som helst måte. Det er mulig å upmix enhver lydkilde til 6 kanaler. Filteret kan gjøre mange kanaler og digital (SPDIF) utgang. Det kan kodes enhver lydkilde til AC3 on-the-fly, og sende det over SPDIF til mottakeren. AC3Filter har egen configurator på startmenyen.

## Referanser


## Eksterne lenker
*
Joseph Mahmoud

**Joseph Mahmoud** (født 13. desember 1955 i Safi, Marokko) er en fransk tidligere friidrettsutøver som hovedsakelig konkurrerte på 3000 meter hinder.

Han er best kjent for å ha vunnet sølvmedalje på distansen under OL 1984 i Los Angeles. Mahmoud har en personlig rekord på 8.07,62 fra Brussel, 24. august 1984. Under VM i Helsingfors året før måtte han ta til takke med den utakknemlige fjerdeplassen.

## OL-medaljer
*  1984  Los Angeles -  Sølv i friidrett, 3000 m hinder menn  Frankrike

## Referanser


## Eksterne lenker
*
Gerontofili

**Gerontofili** (eller Gerontofil) betyr seksuell tiltrekning til eldre personer, motsatt av pedofili. Ordet stammer fra gresk. *Geron* betyr gammel mann og *philie* betyr kjærlighet. Ofte vil det være nødvendig med aldersforskjell mellom partnere der den ene er gerontofil. Det kan være snakk om betydelig aldersforskjell. 

Spillefilmen *[[Harold og Maude]]* forteller kjærlighetshistorien mellom en ung mann og en eldre kvinne.
Pionsat

** Pionsat ** er en kommune i Puy-de-Dôme departementet i Auvergne-Rhône-Alpes sentralt i Frankrike.

## Befolkningsutvikling
***Antall innbyggere i kommunen Pionsat***

## Referanser


## Eksterne lenker
*
West Point Island

**West Point Island** (tidligere navn: *Albatross Island*, spansk: *Isla Remolinos*) er en av Falklandsøyene, beliggende nordvest for Vest-Falkland. Den er om lag seks kilometer lang og maksimalt fire kilometer på det bredeste. På vestkysten reiser klippene seg opp mot 350 meter, mens det på østkysten finnes en liten bosetning som driver sauehold. Ved bosetningen er det anlagt en 640 meter lang flystripe, men den er dårlig vedlikeholdt og sjelden i bruk. I november 2006 havarerte en Britten-Norman Islander fra FIGAS under landing på West Point Island.

I likhet med mange andre steder på Falklandsøyene, var West Point Island på begynnelsen av 1800-tallet et populært sted for fangst av sel og pingviner for utvinning av olje. I 1860-årene ble det etablert en sauefarm på øya, og den drives fremdeles av samme slekt. 

Dyrelivet på West Point Island omfatter blant annet klippehopperpingviner, magellanpingviner, svartbrynalbatrosser og commersondelfiner.

## Referanser


## Eksterne lenker
*
Gary Honey

**Gary Ronald Honey** (født 26. juli 1959) er en australsk tidligere lengdehopper. Han vant sølvmedalje under OL 1984 i Los Angeles, med et hopp på 8,24 meter, bak legendariske Carl Lewis. Bronsemedaljør var italienske Giovanni Evangelisti.
I tillegg har han to gullmedaljer fra Samveldelekene (1982 og 1986).

## Personlig rekord
* Lengdehopp – 8,27 (20. august 1984)

## Referanser


## Eksterne lenker
*
Nikolaj Melnitskij

**Nikolaj Melnitskij** (russisk: Николай Мельницкий; født , død 7. november 1965) var en russisk skytter som deltok i de olympiske leker 1912 i Stockholm.

Melnitskij vant en olympisk sølvmedalje i skyting under OL 1912 i Stockholm. Han var med på det russiske laget som kom på andreplass i lagkonkurransen 30 meter militærpistol bak Sverige. De andre på laget var Amos Kasj, Pavel Vojlosjnikov og Grigorij Pantelejmonov.

## OL-medaljer
* 1912  Stockholm &ndash;  Sølv i skyting, 30 meter militærpistol, lag  Det russiske keiserdømmet

## Eksterne lenker
*
Giovanni Evangelisti

**Giovanni Evangelisti** (født 1961) er en italiensk tidligere friidrettsutøver som konkurrerte i lengdehopp.

Karrierens høydepunkt kom under OL 1984 i Los Angeles med bronsemedalje, etter et hopp på 8,24.  Samme resultat ble det i tre innendørs-VM (1985, 1989 og 1991). Bronsemedalje ble det også i EM 1986 i Stuttgart.

## Personlig rekord
* Lengdehopp – 8,43 meter i Budapest, (16. mai 1987)

## Referanser


## Eksterne lenker
*
Brian Diemer

**Brian Lee Diemer** (født 10. oktober 1961 i Grand Rapids, Michigan) er en amerikansk tidligere friidrettsutøver som hovedsakelig konkurrerte på 3000 meter hinder. Han er best kjent for å ha vunnet bronsemedalje på distansen under OL 1984 i Los Angeles.

## Referanser


## Eksterne lenker
*
Knausen (Hov i Viksdalen)

**Knausen** er et fjell i Viksdalen i Sunnfjord kommune. Fjellet ligger ved Hov, på sørsiden av Eldalsdalen. Toppen er et populært turmål med god utsikt over store deler av dalføret. 

I 2008 ble det for første gang arrangert motbakkeløp på fjellet, dette var gjort i sammenheng med 70-årsmarkeringen av veien over Gaularfjellet.

## Referanser
Dovre (tettsted)

**Dovre** er en bygd og administrasjonssenteret i Dovre kommune i Innlandet, og ligger omtrent 13 kilometer sør for tettstedet Dombås. Dovre ble regnet av Statistisk sentralbyrå som et tettsted inntil 2012, da beregningsmetodikken ble endret.

Navnet var på gammelnorsk «Dofrar» med ukjent betydning. Navnet er trolig svært gammelt og antas opprinnelig å ha vært navnet på en storgård.
## Referanser
Janne Holmén

**Janne Holmén** (født 26. september 1977 i Jomala, Åland) er en finsk friidrettsutøver. Han er sønn av europamesteren Nina Holmén. 

Janne Holméns fremste sportslige meritter er gullmedaljen i maraton ved EM 2002 i München samt en niendeplass i VM 2007 i Osaka.  

Ved siden av idretten er Holmén historiker. Han disputerte 5. mai 2006 ved Uppsala universitet på doktoravhandlingen *Den politiska läroboken: Bilden av [[USA]] och [[Sovjetunionen]] i [[Norge|norska]], [[Sverige|svenska]] och [[Finland|finländska]] läroböcker under [[Den kalde krigen|Kalla kriget]]*. 

Holmén er gift med Laila Skah fra Marokko, søster av Khalid Skah, gullvinner på 10 000 meter under OL i Barcelona 1992.

I juni 2009 meddelte Holmén at han hadde bestemt seg for å legge opp på grunn av skadeproblemer.

## Referanser


## Eksterne lenker
*
Ungarn under Sommer-OL 1912

**Ungarn under Sommer-OL 1912**. 119 sportsutøvere fra Ungarn deltok i elleve sporter under Sommer-OL 1912 i Stockholm. Ungarn kom på niendeplass med tre gull-, to sølv- og tre bronsemedaljer. 

## Medaljer

## Medaljevinnerne
Nina Holmén

**Siv Nina Anette Holmén** (født *Wärn* 29. september 1951 i Esse) er en finsk friidrettsutøver som konkurrerte på mellom- og langdistanser. 

Under EM 1974 tok Nina Holmén EM-gull på 3000 meter med tiden 8.55,10. Hun ble nummer ni på 1500 meter ved OL 1976. I terrengløp tok Holmén VM-sølv i 1974. 

Holmén konkurrerte for Helsingfors IFK. Hun er mor til Janne Holmén, som er europamester på maraton.

## Referanser


## Eksterne lenker
*